Hvað ef við hættum að tala um kreppuna?

Hvað myndir gerast ef við hættum að tala um kreppuna? Hættum að tala um verðbólguna? Hækkandi vexti, lækkandi fasteignaverð, hrun hlutabréfa? Ef við tækjum okkur bara mánaðarfrí frá þessari umræðu? Ég held að okkur myndi öllum líða svolítið betur - og kannski myndi markaðurinn bara róast.

Nú veit ég að þetta er óskhyggja. Fjölmiðlar og stjórnmálamenn eru komnir í heimósómagírinn og þrífast á þessari umræðu. Hún er orðin eins og sjálfstætt veðurkerfi - lægð yfir landinu sem nærist á hitauppstreymi upphrópana.

Annars ætla ég ekki að fara að tala í myndlíkingum - var bara að velta þessu fyrir mér með mátt orðanna og áhrif. "Kreppa" er huglægt orð. Það tengist upplifun. Sjálf sé ég verðhækkanir í búðunum og á bensíninu - ég hef áhyggjur af þróuninni - en ég er samt ekki að upplifa kreppu - bara verðbólgu. Og á þessu tvennu er nokkur munur. Verðbólga er nefnilega oft til vitnis um velmegun en ekki kreppu.

En semsagt: Þetta er tvíeggjuð umræða - ég held að við hefðum gott af því að hvíla okkur á henni.

Fyrri ummæli:
Ég velti mér ekki mikið upp úr "kreppunni" en ég verð óþægilega vör við hækkandi matarverð. Alveg sama hvað ég hamast - pokinn kostar ekki undir fimmþúsundkalli.

Hvorki kreppan eða verðbólgan fer þótt við hættum að ræða um þau mál. Þetta kemur við fjármál hvers heimilis í landinu og var nú ekki ábætandi.

||

Víst er að það hefur harnað í ári og kreppir að mörgum heimilum, þá held ég sérstaklega unga fólkinu okkar sem er að koma undir sig fótunum. Mér finnst þetta krepputal orðið dálítið þreytandi. Verðbólgan er ekki bara á Íslandi heldur alls staðar hér í Evrópu og víðar. Fólk verður bara að sníða sér stakk eftir vexti en sumum getur fundist það erfitt og halda sínum lifistandard án þess að hugsa um morgundaginn, því miður.

Ég hef orðið vitni að því að fólk kemur hingað kvartandi og kveinandi yfir verðlaginu en fer síðan með fullar töskur af varning sem það hefur nákvæmlega ekkert við að gera. Þessu fólki vorkenni ég ekki.

Hvað ef það kæmi kreppa og þá meina ég kreppa í orðsins fyllstu merkingu?

||

Ég þekki mann sem heldur því fram að ef við hættum að tala um kyjamisrétti hætti það af sjálfu sér...

það þykir mér athyglisverð pæling.

Spurning um hvort það sé hægt að þegja niður kreppuna?

Ummæli:
Yndislegt að eitthver vilji hætta þessu "kreppu" tali. Það er engin kreppa. Þetta er huglægt orð sem lýsir ástandi sögulega en ekki í rauntíma. Komum okkur upp úr hjólförunum og eigum hamingjusaman dag án kreppu.

Verkefni: Lyndi
Merking: Jákvætt